AIŠKINAMASIS RAŠTAS

Dėl savivaldybės turto perdavimo UAB „Molėtų vanduo“ pagal turto patikėjimo sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija įgyvendina projektą „Molėtų miesto, Alantos ir Balninkų mstl., Dapkūniškių, Inturkės, Kijėlių ir Videniškių k. vandentiekio ir nuotekų tinklų inventorizavimas”. Šiuo metu VĮ Registrų centre yra įregistruoti Dapkūniškių k. vandentiekio tinklai.

Molėtų rajono savivaldybės savarankiškąją funkciją – geriamojo vandens tiekimo ir nuotekų tvarkymo organizavimas – įgyvendina UAB „Molėtų vanduo“, kurioje Molėtų rajono savivaldybė valdo 100 proc. akcijų. UAB „Molėtų vanduo“ 2021-01-15 pateikė prašymą Nr. IS-10 „Dėl turto pardavimo“ perduoti Dapkūniškių k. vandentiekio tinklus pagal patikėjimo sutartį 20 metų.

Siekiant tinkamai pagal paskirtį administruoti įregistruotą savivaldybės turtą, parengtas sprendimo projektas perduoti UAB „Molėtų vanduo“ pagal turto patikėjimo sutartį 20 metų savivaldybės savarankiškosios funkcijos įgyvendinimui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 30 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunktis, 10 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą perduoti Dapkūniškių k. vandentiekio tinklus UAB „Molėtų vanduo“, savivaldybės turtas bus tinkamai apskaitytas ir eksploatuojamas.

Neigiamų pasekmių nėra.

**4. Priemonės sprendimui įgyvendinti**

Parengti turto patikėjimo sutartį.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos savivaldybės biudžeto lėšos teikiamos paslaugos apmokėjimui.

**6. Vykdytojai, įvykdymo terminai**

Molėtų rajono savivaldybės administracija.